Netcat

netcat (נקרא גם בקיצור: nc) היא תוכנית לכתיבה וקריאה מתוך חיבורי רשת בפרוטוקול TCP או UDP. התוכנית משמשת לרוב תוכניות אחרות או תסריטים, ומהווה כלי יעיל לאבחון תקלות באפליקציות רשת.

היסטוריה
הגרסה הראשונה של netcat נכתבה למערכת ההפעלה יוניקס. הגרסה האחרונה (1.10) ראתה אור במרץ 1996.

קיימים מספר מימושים לתוכנית במערכות POSIX, כאשר הבולטים מביניהם הם זו של פרויקט גנו וזו של OpenBSD. הגרסה של OpenBSD הועברה גם ל-FreeBSD ול-Microsoft Windows דרך Cygwin. נוסף על כך, נכתבה גם גרסה ל-Windows. ב-סולאריס 11 קיימת גרסה של netcat המבוססת על זו של OpenBSD.

במהלך השנים נוספו גרסאות מורחבות של netcat, הבולטות מביניהן הן socat, המהווה גרסה עשירה ומסובכת יותר, Cryptcat, המכילה תכונות קריפטורגפיות מובנות, ו-Ncat, גרסה מורחבת שנכתבה על ידי Nmap.

במערכות שונות, ניתן לקרוא ל-netcat בעזרת הפקודות nc, ncat, pnetcat, socat, sock, socket, sbd.

תכונות
netcat כולל בתוכו את התכונות הבאות:
 טיפול בחיבורים יוצאים או נכנסים, TCP או UDP בכל פורט
 סריקת פורטים מובנית
 קריאה מהקלט הסטנדרטי
 מצב שליחה איטי, שורה אחת בכל מספר שניות
 תצוגה הקסדצימלית של הנתונים המועברים
 יצירת מנהור

תחביר
באופן כללי, התחביר של פקודת netcat יראה כך:
nc [options] [hostname] [port[s]]

דוגמה נפוצה תהיה שימוש ב-netcat כלקוח, לדוגמה בשליחת מידע לשרת מרוחק:
echo "Hello server!" | nc server 8080

שימוש נפוץ נוסף הוא כשרת המאזין לפורט מסוים:
nc -l 8080

ראו גם
 telnet
 OpenSSL

קישורים חיצוניים


 netcat בפרויקט גנו
 nc(1) - דף העזרה של netcat במערכת ההפעלה לינוקס

הערות שוליים

קטגוריה:פקודות יוניקס
קטגוריה:ניהול רשתות